11 ฐานะการเงินและผลการดำเนินงาน

งบการเงิน

รายงานการสอบบัญชี

สรุปรายงานการตรวจสอบบัญชีในระยะ 3 ปี ที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

  รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท โอซีซี จำกัด (มหาชน)
และสารสนเทศทางการเงินที่ปรากฏในรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไป
โดยได้มีการพิจารณาเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
ใช้ดุลยพินิจอย่างระมัดระวัง และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยผู้สอบบัญชีได้แสดงความเห็นต่องบการเงินของบริษัทในรายงานของผู้สอบบัญชี
เพื่อประโยชน์ของผู้ถือหุ้นและนักลงทุนทั่วไปในการใช้งบการเงิน

คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่มีคุณสมบัติเป็นกรรมการอิสระมีความรู้ ความเข้าใจในด้านการบัญชี
การเงิน และบริหารธุรกิจเป็นอย่างดี
ให้กำกับดูแลคุณภาพของงบการเงินและประเมินระบบการควบคุมภายในให้มีประสิทธิผล
เพื่อให้มั่นใจได้ว่ามีการบันทึกทางบัญชีถูกต้อง ครบถ้วนอย่างเพียงพอ ทันเวลา
และป้องกันไม่ให้เกิดการทุจริตหรือการดำเนินการที่ผิดปกติ
ซึ่งความเห็นของคณะกรรมการตรวจสอบปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่าระบบการบริหารจัดการและการควบคุมภายในของบริษัท
สามารถสร้างความเชื่อมั่นได้ว่างบการเงินของบริษัท ณ วันที่ 31 ธันวาคม 2554
ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามสาระสำคัญของหลักการมาตรฐานบัญชีที่รับรองทั่วไป
และปฏิบัติถูกต้องตามกฎหมายและระเบียบอื่นๆ ที่เกี่ยวข้อง

นางกาญจนา สายสิริพร นางธีรดา อำพันวงษ์

ประธานกรรมการ กรรมการผู้จัดการและประธานเจ้าหน้าที่บริหาร

1.  ตารางสรุปงบการเงิน

(หน่วย 1 : 1000 บาท)

  ----------------------------- ----------- --------- ----------- --------- ----------- ---------
  รายการ                        2554                  2553                  2552        

  รายได้จากการขาย                1,368,559   100.00%   1,267,223   100.00%   1,187,248   100.00%

  หัก ต้นทุนขาย                    680,888     49.75%    649,548     51.26%    591,384     49.81%

  กำไรขั้นต้น                      687,671     50.25%    617,675     48.74%    595,864     50.19%

  หัก ค่าใช้จ่ายในการขายและบริหาร    591,699     43.24%    557,683     44.01%    527,314     44.41%

  กำไรจากการดำเนินงาน            95,972      7.01%     59,992      4.73%     68,550      5.77%

  บวก รายได้อื่น                   46,609      3.41%     43,002      3.39%     26,867      2.26%

  กำไรก่อนดอกเบี้ยจ่ายและภาษีเงินได้   142,581     10.42%    102,994     8.13%     95,417      8.04%

  หัก ดอกเบี้ยจ่าย                  0.00                  0.00                  1           

  กำไรก่อนภาษีเงินได้               142,581     10.42%    102,994     8.13%     95,416      8.04%

  หัก ภาษีเงินได้                   42,633      3.12%     26,280      2.07%     22,867      1.93%

  กำไร (ขาดทุน) สุทธิ              99,948      7.30%     76,714      6.05%     72,549      6.11%
  ----------------------------- ----------- --------- ----------- --------- ----------- ---------

  ----------------------------- ----------- --------- ----------- --------- ----------- ---------
  รายได้รวม                      1,415,168   100.00%   1,310,225   100.00%   1,214,115   100.00%

  ค่าใช้จ่ายรวม                    1,272,587   89.92%    1,207,231   92.14%    1,118,698   92.14%

  กำไรก่อนดอกเบี้ยจ่ายและภาษีเงินได้   142,581     10.08%    102,994     7.86%     95,417      7.86%

  หัก ดอกเบี้ยจ่าย                  0.00                  0.00                  1           

  หัก ภาษีเงินได้                   42,633      3.01%     26,280      2.01%     22,867      1.88%

  กำไร (ขาดทุน) สุทธิ              99,948      7.06%     76,714      4.49%     72,549      5.98%
  ----------------------------- ----------- --------- ----------- --------- ----------- ---------

2.  อัตราส่วนทางการเงินที่สำคัญ

  ---------------------------------- ------- ------ --- ----- -------- ------- --- ----- ------- -------- ----- -----
                                             2554                      25532                     25521          

  อัตราส่วนสภาพคล่อง (LIQUIDITY RATIO)                                                                             

  อัตราส่วนสภาพคล่อง                            2.44       เท่า            2.73        เท่า           3.30     เท่า   

  อัตราส่วนสภาพคล่องหมุนเร็ว                      1.26       เท่า            1.26        เท่า           1.55     เท่า   

  อัตราส่วนสภาพคล่องกระแสเงิน                    0.35       เท่า            0.64        เท่า           0.19     เท่า   

  อัตราส่วนหมุนเวียนลูกหนี้การค้า                    5.78       เท่า            5.37        เท่า           5.41     เท่า   

  ระยะเวลาเก็บหนี้เฉลี่ย                          62         วัน             67          วัน            67       วัน    

  อัตราส่วนหมุนเวียนสินค้าคงเหลือ                   3.63       เท่า            3.81        เท่า           3.52     เท่า   

  ระยะเวลาขายสินค้าเฉลี่ย                        99         วัน             94          วัน            102      วัน    

  อัตราส่วนหมุนเวียนเจ้าหนี้                        5.77       เท่า            5.97        เท่า           5.90     เท่า   

  ระยะเวลาชำระหนี้                             62         วัน             60          วัน            61       วัน    

  Cash Cycle                                 99         วัน             101         วัน            108      วัน    

  อัตราส่วนแสดงความสามารถในการหากำไร                                                                              
  (PROFITABILITY RATIO)                                                                                         

  อัตรากำไรขั้นต้น                       50.25          %         48.74            %         50.19                  %

  อัตรากำไรจากการดำเนินงาน             7.01           %         4.73             %         5.77                   %

  อัตรากำไรอื่น                         3.29           %         3.28             %         2.21                   %

  อัตราส่วนเงินสดต่อการทำกำไร            75.26          %         194.06           %         46.67                  %

  อัตรากำไรสุทธิ                        7.06           %         5.86             %         5.98                   %

  อัตราผลตอบแทนผู้ถือหุ้น                  17.15          %         13.94            %         14.25                  %
  ---------------------------------- ------- ------ --- ----- -------- ------- --- ----- ------- -------- ----- -----

  ----------------------------------- -------- ----- -------- ----- ---------- -----
  อัตราส่วนแสดงประสิทธิภาพในการดำเนินงาน                                            
  (EFFICIENCY RATIO)                                                           

  อัตราผลตอบแทนจากสินทรัพย์               12.11    %     10.32    %     10.54      %

  อัตราผลตอบแทนจากสินทรัพย์ถาวร           99.69    %     122.39   %     105.61     %

  อัตราการหมุนของสินทรัพย์                 1.72     เท่า   1.76     เท่า   1.76       เท่า
  ----------------------------------- -------- ----- -------- ----- ---------- -----

  ------------------------------- ------- ----- -------- ----- ------------ -----
  อัตราส่วนวิเคราะห์นโยบายทางการเงิน                                             
  (FINANCIAL RATIO)                                                         

  อัตราส่วนหนี้สินต่อส่วนของผู้ถือหุ้น        0.44    เท่า   0.39     เท่า   0.31         เท่า

  อัตราส่วนความสามารถชำระดอกเบี้ย     NA      เท่า   NA       เท่า   NA           เท่า

  อัตราส่วนความสามารถชำระภาระผูกพัน   0.89    เท่า   1.18     เท่า   0.94         เท่า

  อัตราการจ่ายเงินปันผล                             46.93    %     45.49        %
  ------------------------------- ------- ----- -------- ----- ------------ -----

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติตามแผนดำเนินธุรกิจ

บริษัทไม่ได้เปิดเผยเป้าหมายการดำเนินธุรกิจในระยะเวลา 3-5
ปีข้างหน้าไว้กับผู้ถือหุ้นหรือบุคคลภายนอกทั่วไป ส่วนภาพรวมผลการดำเนินงานในปี 2554
ที่ผ่านมาต่ำกว่าเป้าหมายที่กำหนดเล็กน้อย เนื่องจากได้รับผลกระทบจากปัญหาน้ำท่วม

2.  ผลการดำเนินงาน

    1.  ภาพรวมของผลการดำเนินงานที่ผ่านมา

ในปี 2554 บริษัทมีรายได้รวม 1,415.17 ล้านบาท เปรียบเทียบกับปีก่อนเพิ่มขึ้น 104.94
ล้านบาท คิดเป็นอัตราส่วนเพิ่มขึ้น 8.01% มีค่าใช้จ่ายรวมทั้งสิ้น 1,272.59 ล้านบาท
เพิ่มขึ้นจากปีก่อน 65.36 ล้านบาท คิดเป็นอัตราส่วนเพิ่มขึ้น 5.41%
และมีกำไรสุทธิหลังจากหักภาษีเงินได้นิติบุคคลแล้ว 99.95 ล้านบาท เปรียบเทียบกับปีก่อนเพิ่มขึ้น
23.23 ล้านบาท คิดเป็นอัตราส่วนเพิ่มขึ้น 30.29%

ในรอบปีที่ผ่านมา เศรษฐกิจไทยมีอัตราการเติบโตที่ชะลอตัวลง
เนื่องจากต้องเผชิญกับปัจจัยลบทั้งภายนอกและภายในประเทศ
ซึ่งมีทั้งความไม่แน่นอนของเศรษฐกิจโลก ความผันผวนของราคาน้ำมันและเงินทุนเคลื่อนย้าย
รวมทั้งภัยพิบัติทางธรรมชาติที่เกิดขึ้นโดยเฉพาะเหตุการณ์อุทกภัยครั้งร้ายแรงในช่วงปลายปีที่ครอบคลุมพื้นที่ศูนย์กลางเศรษฐกิจที่สำคัญของประเทศ
รวมทั้งนิคมอุตสาหกรรมหลายแห่ง
ส่งผลกระทบอย่างรุนแรงต่อระบบการขนส่งคมนาคมและห่วงโซ่อุปทานของสินค้าสำคัญเกือบทุกชนิด
อุปสงค์ภายในประเทศทั้งในภาคการบริโภค การลงทุน และการผลิตต่างชะลอตัวลง
ส่วนภาคการท่องเที่ยวก็ปรับตัวลดลงค่อนข้างมากเนื่องจากภาวะการขาดความเชื่อมั่นและปัญหาการเดินทางที่ไม่สามารถใช้เส้นทางสัญจรได้ตามปกติ

ภาคการส่งออกก็ได้รับผลกระทบจากเศรษฐกิจโลกที่มีความผันผวนอย่างมาก
ทั้งปัญหาหนี้สาธารณะในยุโรปที่ขยายตัวกว้างขึ้น
ปัญหาการขาดดุลงบประมาณของสหรัฐอเมริกาและอัตราการว่างงานในระดับสูง
รวมไปถึงเหตุการณ์ความตึงเครียดในตะวันออกกลางที่ส่งผลให้ราคาน้ำมันพุ่งสูงขึ้นอย่างมาก
รวมทั้งภัยพิบัติแผ่นดินไหวและสึนามิในญี่ปุ่นได้ทำให้แนวโน้มการฟื้นตัวที่เคยคาดการณ์ไว้ต้องสะดุดลง

อย่างไรก็ตาม การประกอบธุรกิจในปัจจุบันยังคงต้องเผชิญกับเหตุการณ์ต่างๆ ที่มีความไม่แน่นอน
มีการเปลี่ยนแปลงอยู่ตลอดเวลา มีความสลับซับซ้อนมากยิ่งขึ้น
และการแข่งขันที่นับวันยิ่งทวีความรุนแรงมากยิ่งขึ้น มีคู่แข่งขันเข้ามาในตลาดอย่างต่อเนื่อง
บริษัทได้ตระหนักรู้ถึงข้อมูลข่าวสารและเล็งเห็นถึงความสำคัญดังกล่าว
จึงได้บริหารจัดการในเชิงกลยุทธ์ ติดตามสถานการณ์ต่างๆ อย่างใกล้ชิด
ปรับเปลี่ยนยุทธวิธีไปตามความเหมาะสม ศึกษาเรียนรู้ พัฒนาทักษะบุคลากรอย่างต่อเนื่อง
ส่งผลให้มีผลประกอบการดีขึ้นทั้งยอดขายและกำไรโดยมีอัตราการเติบโตเพิ่มสูงขึ้นเมื่อเปรียบเทียบกับปีที่ผ่านมา

นอกจากนี้ยังมีปัจจัยอื่นๆ ที่มีผลกระทบต่อผลการประกอบการทั้งที่ช่วยส่งเสริม
สนับสนุนหรือเป็นอุปสรรคต่อการประกอบธุรกิจ เช่น

1.  การกระตุ้นเศรษฐกิจต่อเนื่องของภาครัฐ
    ด้วยการใช้จ่ายเพิ่มเติมภายใต้แผนปฏิบัติการไทยเข้มแข็ง
    การขยายมาตรการลดค่าครองชีพให้กับประชาชนทั้งการตรึงราคาพลังงาน
    การอุดหนุนค่าสาธารณูปโภค
    มาตรการเพิ่มโอกาสในการเข้าถึงระบบสวัสดิการและแหล่งเงินทุนของแรงงานนอกระบบ
    เหล่านี้จะช่วยลดภาระค่าใช้จ่ายและเพิ่มรายได้ให้ผู้บริโภค ทำให้มีเงินนำไปจับจ่ายใช้สอย
    เกิดการหมุนเวียนในระบบเศรษฐกิจ

2.  ด้วยสภาพตลาดและการแข่งขันในปัจจุบัน ได้มีคู่แข่งรายใหม่ๆ เข้าสู่ตลาดอย่างต่อเนื่อง
    ต่างมีการช่วงชิงลูกค้ากันอย่างรุนแรงมากยิ่งขึ้น
    บริษัทได้วางกลยุทธ์ด้วยการสร้างความสัมพันธ์ที่ดีเพื่อรักษาฐานลูกค้าเก่า
    พร้อมกับได้พยายามเพิ่มจำนวนกลุ่มลูกค้าใหม่ด้วยการเพิ่มการโฆษณาประชาสัมพันธ์แบรนด์สินค้าเพื่อสร้างการรับรู้และกระตุ้นให้เกิดการทดลองใช้ผลิตภัณฑ์

3.  บริษัทยังคงสร้างสรรค์ผลิตภัณฑ์ที่มีคุณภาพและมีคุณค่าที่โดดเด่น
    มีความหลากหลายของสินค้าเพื่อสร้างความสวยและความสุขให้กับกลุ่มลูกค้าเป้าหมาย
    ใส่ใจในคุณภาพการให้บริการทุกขั้นตอนเพื่อสร้างความประทับใจและความพึงพอใจสูงสุด

4.  การปรับเปลี่ยนโครงสร้างองค์กรเพื่อเพิ่มความคล่องตัวในการปฏิบัติงานและการบริหารจัดการอย่างมีระเบียบแบบแผน
    การส่งเสริมให้ผู้บริหารรุ่นใหม่เข้ามาดูแลรับผิดชอบบริหารงานที่ท้าทายมากขึ้น
    การสร้างทีมงาน Culture Working Team เพื่อร่วมรณรงค์การปลูกฝังสร้างค่านิยม 6 งาม
    ภายใต้วัฒนธรรมองค์กร Beauty from within
    ร่วมกันกำหนดพันธะสัญญาการปฏิบัติงานในหน่วยงานของตนเองและพร้อมร่วมแรงร่วมใจก้าวไปสู่จุดหมายเดียวกัน
    จัดให้มีการอบรมสัมมนาบุคลากรทุกระดับอย่างต่อเนื่องทั้งภายในและภายนอกสถานที่
    ส่งเสริมสนับสนุนให้เกิดการแลกเปลี่ยนแบ่งปันความรู้ผ่านสื่อต่างๆ
    ภายในบริษัทโดยเฉพาะช่องทางการสื่อสาร Intranet Webboard

5.  อัตราเงินเฟ้อถีบตัวสูงขึ้นมากในช่วงปลายปี
    และเริ่มส่งผลกระทบต่อค่าครองชีพของประชาชนและความเชื่อมั่นของนักลงทุน
    ส่วนค่าเงินบาทมีแนวโน้มอ่อนค่าลงในช่วงปลายปีเมื่อเปรียบเทียบกับเงินสกุลดอลลาร์สหรัฐ
    อย่างไรก็ดีการแกว่งตัวของค่าเงินบาทตลอดทั้งปีที่ผ่านมา
    ไม่ส่งผลกระทบอย่างมีนัยสำคัญต่อต้นทุนวัตถุดิบและสินค้าสำเร็จรูปที่นำเข้าจากต่างประเทศ

2.  ผลการดำเนินงานที่ผ่านของแต่ละสายผลิตภัณฑ์

    1.  รายได้จากการขายหรือบริการ

ในปี 2554 บริษัทมีรายได้จากการขายรวม 1,368.56 ล้านบาท เพิ่มขึ้นจากปีก่อน 8.00%
โดยมาจาก 2 สายผลิตภัณฑ์หลัก ซึ่งมียอดขายตามลำดับ ดังนี้

1.  ผลิตภัณฑ์เครื่องสำอางและอุปกรณ์เครื่องดนตรี

มียอดขาย 1,173.23 ล้านบาท คิดเป็นสัดส่วนเท่ากับ 85.73% ของยอดขายรวมทั้งบริษัท
เปรียบเทียบกับปีก่อนมีอัตราเพิ่มขึ้น 7.12% มาจากการสร้างรากฐานธุรกิจที่แข็งแรง
โดยเน้นสร้างความสัมพันธ์ที่ดีกับลูกค้าอย่างแนบแน่น
ทุกไตรมาสจะมีการทยอยออกสินค้าใหม่ที่มีคุณภาพและเหมาะสมสำหรับชาวเอเชียในราคาที่เหมาะสม
ให้ความสำคัญกับการสร้างรับรู้ของผู้บริโภคด้วยการเพิ่มความถี่ในการโฆษณาประชาสัมพันธ์สินค้าผ่านสื่อต่างๆ
อย่างต่อเนื่อง ขยายช่องทางจัดจำหน่ายทั่วทั้งกรุงเทพและต่างจังหวัด
ส่งผลให้มีลูกค้าใหม่เพิ่มขึ้นอย่างต่อเนื่อง
นอกจากนี้ยังร่วมกับพันธมิตรจัดเซลโปรโมชั่นในโอกาสต่างๆ เพื่อกระตุ้นการจับจ่ายของลูกค้า

2.  ผลิตภัณฑ์เสื้อผ้า

มียอดขาย 195.33 ล้านบาท คิดเป็นสัดส่วนเท่ากับ 14.27% ของยอดขายรวมทั้งบริษัท
เปรียบเทียบกับปีก่อนมีอัตราเพิ่มขึ้น 13.59%
มาจากการเพิ่มขึ้นในเชิงปริมาณด้วยการขยายผลิตภัณฑ์ไปในกลุ่มลูกค้าที่กว้างขึ้น
โดยการออกแบบผลิตภัณฑ์ที่ตรงกับความต้องการของลูกค้าอย่างแท้จริง
การเลือกสรรเนื้อผ้าและวัสดุที่มีคุณภาพดีมาตัดเย็บอย่างประณีต จำหน่ายในราคาที่สมเหตุสมผล
ทำให้ลูกค้าเกิดความเชื่อมั่นและพึงพอใจเมื่อได้สวมใส่
พร้อมกับได้ขยายช่องทางการจัดจำหน่ายให้เพิ่มมากขึ้น

2.  รายได้อื่นๆ

รายได้ซึ่งไม่ได้เกิดจากการดำเนินงานตามปกติมี 46.61 ล้านบาท เพิ่มขึ้นจากปีก่อน 3.61
ล้านบาท หรือเพิ่มขึ้น 8.39% โดยมาจากเงินปันผลรับ ดอกเบี้ยรับ และผลกำไรจากเงินลงทุน

3.  ต้นทุนขายและค่าใช้จ่าย

ในปี 2554 ที่ผ่านมา มีต้นทุนสินค้าขาย 680.89 ล้านบาท คิดเป็นสัดส่วน 49.75%
ของยอดขายสุทธิซึ่งลดลงจากปีก่อน 1.51% เกิดจากการขายสินค้าที่มีต้นทุนต่ำในสัดส่วนที่มากขึ้น
ส่วนค่าใช้จ่ายในการขายและบริหารมีจำนวนทั้งสิ้น 591.70 ล้านบาท โดยเพิ่มขึ้นจากปีก่อน 6.10%
มาจากหมวดเงินรางวัลพนักงานเพิ่มแรงจูงใจในการสร้างยอดขายและหมวดส่งเสริมการตลาดเพื่อสร้างการรับรู้และกระตุ้นให้ลูกค้าเกิดการซื้อสินค้าเร็วขึ้นและถี่ขึ้น

ในปีที่ผ่านมา บริษัทไม่มีภาระดอกเบี้ยจ่าย เนื่องจากบริษัทมีสภาพคล่องอยู่ในระดับที่ดีมาก
โดยเป็นผลมาจากความสามารถในการบริหารจัดการกระแสเงินสดที่มีประสิทธิภาพ

4.  กำไร

เมื่อนำรายได้จากการขายหักลบกับต้นทุนสินค้าขาย ค่าใช้จ่ายในการขายและบริหารแล้ว
บริษัทมีกำไรจากการดำเนินงาน 95.97 ล้านบาท เพิ่มขึ้นจากปีก่อน 35.98 ล้านบาท คิดเป็น
59.97% เนื่องจากเหตุผลที่กล่าวมาข้างต้น และเมื่อรวมรายได้อื่นๆ ซึ่งมีจำนวนมากขึ้น
ส่งผลให้มีกำไรก่อนภาษีเงินได้นิติบุคคล 142.58 ล้านบาท เพิ่มขึ้นจากปีก่อน 39.59 ล้านบาท
หรือคิดเป็น 38.44% และเมื่อหักภาษีเงินได้นิติบุคคลแล้วคงเหลือกำไรสุทธิ 99.95 ล้านบาท
เพิ่มขึ้นจากปีก่อน 30.29%

หากเปรียบเทียบกับงบกระแสเงินสด
อัตราส่วนของเงินสดสุทธิจากการดำเนินงานต่อกำไรสุทธิมีจำนวน 0.72 เท่า ลดลงจากปีก่อน
0.79 เท่า แต่ถือว่ายังคงอยู่ในระดับที่ดี

5.  อัตราผลตอบแทนต่อผู้ถือหุ้น

บริษัทจ่ายเงินปันผลสำหรับปี 2553 เป็นจำนวนเงิน 36.00 ล้านบาท เปรียบเทียบสัดส่วนเท่ากับ
46.93% ของกำไรสุทธิในปี 2553 ซึ่งสอดคล้องกับนโยบายการจ่ายเงินปันผลของบริษัท

2.3 ผลการดำเนินงานเปรียบเทียบกับประมาณการ

ในปีที่ผ่านมา
บริษัทไม่ได้แสดงประมาณการผลการดำเนินงานไว้ในแบบแสดงรายการข้อมูลการเสนอขายหลักทรัพย์

3.  ฐานะการเงิน

    1.  สินทรัพย์

        1.  ส่วนประกอบของสินทรัพย์

  สินทรัพย์รวม ณ วันที่ 31 ธันวาคม 2554 มีมูลค่า 854.69 ล้านบาท เพิ่มขึ้นจากปีก่อน 59.06
  ล้านบาท หรือ 7.42% โดยมีสินทรัพย์หมุนเวียนลดลง 83.93 ล้านบาท
  และมีสินทรัพย์ไม่หมุนเวียนเพิ่มขึ้น 142.98 ล้านบาท

  สินทรัพย์หมุนเวียนมีเงินสดและรายการเทียบเท่าเงินสดลดลง 9.28 ล้านบาท
  เงินลงทุนชั่วคราวลดลง 95.29 ล้านบาท
  เนื่องจากบริษัทได้นำเงินไปเป็นค่ามัดจำที่ดินซึ่งจะซื้อไว้เพื่อเพิ่มสินทรัพย์ของบริษัทประเภทอสังหาริมทรัพย์ที่ดิน
  ลูกหนี้การค้าสุทธิลดลง 3.18 ล้านบาท
  มาจากการติดตามและควบคุมการบริหารหนี้ได้อย่างมีประสิทธิภาพ สินค้าคงคลังเพิ่มขึ้น 20.79
  ล้านบาท จากการเตรียมสินค้าไว้จำหน่ายในช่วงเทศกาลปีใหม่และตรุษจีน
  ส่วนสินทรัพย์หมุนเวียนอื่นเพิ่มขึ้น 2.19 ล้านบาท

  สินทรัพย์ไม่หมุนเวียนมีเงินลงทุนในกิจการที่เกี่ยวข้องกันเพิ่มขึ้น 3.62 ล้านบาท
  เงินลงทุนระยะยาวอื่นเพิ่มขึ้น 53.91 ล้านบาท
  จากการเปลี่ยนแปลงมูลค่าของเงินลงทุนตามหลักมูลค่ายุติธรรมและการเพิ่มขึ้นของเงินฝากประจำและตราสารหนี้เพื่อการลงทุน
  ที่ดินอาคารอุปกรณ์สุทธิลดลง 8.42 ล้านบาท เงินมัดจำค่าที่ดินเพิ่มขึ้น 96.66 ล้านบาท
  สินทรัพย์ไม่มีตัวตนสุทธิเพิ่มขึ้น 0.26 ล้านบาท สิทธิการเช่าลดลง 2.19 ล้านบาท
  ซึ่งเป็นผลจากการตัดจ่ายตามอายุการใช้งานและมีสินทรัพย์ไม่หมุนเวียนอื่นลดลงเล็กน้อย

2.  คุณภาพของสินทรัพย์

    1.  สินทรัพย์

  บริษัทได้ตั้งค่าเผื่อการด้อยค่าของสินทรัพย์เต็มจำนวน
  สำหรับเงินลงทุนในบริษัทที่มีผลประกอบการขาดทุนสะสม

2.  ลูกหนี้

  ลูกหนี้การค้าที่มีอายุเกิน 3 เดือน และเช็คคืนรวมกันทั้งสิ้นจำนวนเงิน 10.24 ล้านบาท
  มีสัดส่วนเพียง 4.76% ของลูกหนี้การค้าทั้งหมด เปรียบเทียบกับปีก่อนลดลง 15.64%
  สะท้อนให้เห็นถึงการบริหารสินเชื่อที่มีประสิทธิภาพดียิ่งขึ้น
  มีการติดตามเร่งรัดการจัดเก็บเงินอย่างใกล้ชิด
  บริษัทได้ตั้งค่าเผื่อหนี้สงสัยจะสูญโดยใช้เกณฑ์เดียวกันกับปีก่อนเป็นจำนวนเงิน 14.11 ล้านบาท

2.  สภาพคล่อง

    1.  กระแสเงินสด

ในปี 2554 มีเงินสดสุทธิจากกิจกรรมดำเนินงาน 72.23 ล้านบาท ลดลงจากปีก่อนจำนวน 44.20
ล้านบาท เนื่องมาจากการเพิ่มขึ้นของสินค้าคงคลังและการลดลงของเจ้าหนี้การค้า
เงินสดสุทธิใช้ไปจากกิจกรรมลงทุนมีทั้งสิ้น 45.51 ล้านบาท ลดลงจากปีก่อน 20.20 ล้านบาท
เกิดจากการขายเงินลงทุนในกองทุนเปิดตราสารหนี้ที่มีความเสี่ยงต่ำแต่มีสภาพคล่องสูง
ส่วนเงินสดสุทธิใช้ไปในกิจกรรมจัดหาเงินมีทั้งสิ้น 36.00 ล้านบาท
ซึ่งเป็นการจ่ายเงินปันผลให้ผู้ถือหุ้น เมื่อรวมกับเงินสดต้นปีแล้วมีเงินสดคงเหลือ ณ สิ้นปี 16.47
ล้านบาท

2.  อัตราส่วนสภาพคล่องที่สำคัญ

ณ สิ้นปี 2554 อัตราส่วนสภาพคล่องเท่ากับ 2.44 เท่า ลดลงจากปีก่อน 0.29 เท่า
และอัตราส่วนสภาพคล่องหมุนเร็วเท่ากับ 1.26 เท่า ไม่เปลี่ยนแปลงจากปีก่อน
อัตราส่วนทั้งสองยังคงมีสภาพคล่องในระดับที่สูงมากและเงินทุนหมุนเวียนยังมีอยู่อย่างเพียงพอ
หากมองในภาพรวม Cash Cycle จะเฉลี่ยอยู่ที่ 99 วัน มีค่าลดลงจากปีก่อน 2 วัน
โดยมีผลมาจากระยะเวลาเก็บหนี้เฉลี่ยที่ลดลง

3.  ระยะเวลาครบกำหนดของหนี้ระยะสั้นที่มีผลต่อสภาพคล่อง

เนื่องจากสินทรัพย์หมุนเวียนมีมูลค่า 487.99 ล้านบาท สูงกว่าหนี้สินหมุนเวียนเป็นจำนวนเงินมากถึง
288.23 ล้านบาท
และบริษัทไม่มีหนี้สินเงินกู้ยืมคงค้างอยู่เลยเป็นเครื่องบ่งชี้ให้เห็นถึงความเพียงพอของสภาพคล่องและความสามารถในการชำระหนี้ได้อย่างชัดเจน

3.  รายจ่ายลงทุน

ในปีที่ผ่านมา บริษัทได้เซ็นสัญญาจะซื้อจะขายที่ดินติดถนนใหญ่บริเวณเชิงสะพานภูมิพล
ใกล้กับถนนพระรามที่ 3 และได้วางเงินค่ามัดจำแล้ว 96.66 ล้านบาท
โดยมีโครงการที่จะก่อสร้างอาคารลักษณะทาวน์โฮมบนที่ดินเพื่อการขาย
และ/หรือการให้เช่าระยะยาว
และ/หรืออาจแบ่งขายที่ดินบางส่วนหรือขายต่อทั้งแปลงหากได้ราคาที่ดี
รวมทั้งสามารถใช้พื้นที่บางส่วนรองรับการย้ายสำนักงานของบริษัทในอนาคตหากไม่สามารถต่ออายุสัญญาเช่าฉบับปัจจุบัน

4.  แหล่งที่มาของเงินทุน

    1.  ความเหมาะสมของโครงสร้างเงินทุน

    2.  บริษัทมีอัตราส่วนหนี้สินต่อส่วนของผู้ถือหุ้น (Debt to Equity) เพียง 0.44 เท่า
        เพิ่มขึ้นจากปีก่อนเล็กน้อย และไม่มีภาระเงินกู้ยืมคงค้าง
        ตัวชี้วัดเหล่านี้แสดงให้เห็นถึงโครงสร้างทางการเงินที่ดีและมีฐานะทางการเงินที่แข็งแกร่ง
        หากโอกาสทางธุรกิจเอื้ออำนวยและมีผลตอบแทนทางเศรษฐกิจที่คุ้มค่า
        บริษัทก็จะมีความสามารถในการขยายการลงทุนโดยใช้เงินกู้ยืมจากสถาบันทางการเงินได้อย่างแน่นอนส่วนของผู้ถือหุ้น

  สิ้นปี 2554 ส่วนของผู้ถือหุ้นมีมูลค่า 591.74 ล้านบาท เพิ่มขึ้นจากปีก่อน 17.78
  ล้านบาทหรือเท่ากับ 3.10% โดยเป็นการเพิ่มขึ้นจากกำไรสุทธิประจำปี 99.95
  ล้านบาทและผลกำไรที่ยังไม่เกิดขึ้นจากการเปลี่ยนแปลงมูลค่าเงินลงทุนตามหลักมูลค่ายุติธรรม
  4.68 ล้านบาท หักลดการจ่ายเงินปันผลสำหรับปี 2553 จำนวนเงิน 36.00 ล้านบาท
  และผลกระทบจากการเปลี่ยนแปลงนโยบายการบัญชีตามมาตรฐานการบัญชี ฉบับที่ 19
  เรื่องผลประโยชน์ของพนักงาน 50.85 ล้านบาทเรียบร้อยแล้ว

3.  หนี้สิน

  สิ้นปี 2554 บริษัทไม่มีเงินกู้ยืมจากสถาบันการเงินคงค้าง และในระหว่างปีก็ไม่มีการกู้ยืมเงินเลย
  จึงไม่มีความเสี่ยงจากความผันผวนของอัตราแลกเปลี่ยนหรืออัตราดอกเบี้ย
  บริษัทย่อมจะไม่มีปัญหาในการชำระดอกเบี้ยอย่างแน่นอนหากต้องใช้เงินกู้ยืมบ้างในบางโอกาส
  ส่วนหนี้สินที่มีอยู่ส่วนใหญ่เป็นเจ้าหนี้การค้าซึ่งบริษัทได้ชำระตรงตามกำหนดเวลาเสมอ

4.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

จากการติดตามแหล่งข้อมูลต่างๆ ได้คาดการณ์เกี่ยวกับสภาวะเศรษฐกิจไทยในปี 2555 ว่า
จะมีแนวโน้มฟื้นตัวและมีทิศทางการขยายตัวเพิ่มขึ้นจากปี 2554
โดยมีอุปสงค์ภายในประเทศเป็นแรงขับเคลื่อนหลัก
ตั้งแต่ภาคการผลิตที่จะเริ่มทยอยกลับเข้าสู่ระดับปกติหลังจากเผชิญกับมหาอุทกภัยเมื่อปลายปีที่แล้ว
การลงทุนและการบริโภคภาคเอกชนคงจะสามารถขยายตัวได้อย่างเข้มแข็งจากนโยบายการกระตุ้นเศรษฐกิจของภาครัฐผ่านมาตรการต่างๆ
เช่น โครงการรับจำนำสินค้าเกษตร การปรับขึ้นค่าจ้างขั้นต่ำ เป็นต้น
การเร่งรัดการลงทุนภาครัฐเพื่อปรับปรุงฟื้นฟูโครงสร้างพื้นฐานที่ได้รับความเสียหายจากน้ำท่วม
พร้อมทั้งการดำเนินมาตรการสนับสนุนด้านสินเชื่อและมาตรการภาษีที่มีส่วนสำคัญต่อการฟื้นฟูทุกภาคส่วน
ซึ่งจะเป็นปัจจัยสนับสนุนในการสร้างงานเพิ่มขึ้น ทำให้มีเม็ดเงินเข้าสู่ระบบเศรษฐกิจเพิ่มขึ้น
แต่ผู้ประกอบการอาจต้องเผชิญกับต้นทุนที่เพิ่มสูงขึ้น
อันเป็นผลมาจากค่าแรงที่เพิ่มขึ้นและราคาน้ำมันที่มีแนวโน้มสูงขึ้นค่อนข้างมาก

ส่วนอุปสงค์ด้านต่างประเทศ ยังมีปัจจัยเสี่ยงจากการฟื้นตัวของเศรษฐกิจโลกที่ยังมีความเปราะบาง
โดยเฉพาะในกลุ่มประเทศที่พัฒนาแล้ว เช่น สหภาพยุโรป ซึ่งเศรษฐกิจยังมีความอ่อนแอ
หนี้สาธารณะสูง มาตรการแก้ปัญหาดำเนินไปอย่างช้าๆ
และอาจส่งผลกระทบต่อเนื่องให้เกิดความผันผวนในตลาดเงินและตลาดทุน
แต่อย่างไรก็ดีเศรษฐกิจเอเชียยังมีแนวโน้มปรับตัวดีขึ้น ไม่ว่าจะเป็นตลาดอาเซียน จีน อินเดีย
โดยเฉพาะตลาดอาเซียนที่มีเป้าหมายชัดเจนในการเป็นประชาคมเศรษฐกิจอาเซียนในปี 2558

อย่างไรก็ดี บริษัทจะดำเนินกิจการด้วยความไม่ประมาท
โดยคำนึงถึงปัจจัยความเสี่ยงในการประกอบธุรกิจอย่างรอบด้าน
บริหารองค์กรอย่างระมัดระวังด้วยการตระเตรียมความพร้อมไว้ล่วงหน้าเพื่อรับมือกับสถานการณ์ต่างๆ
ที่จะเกิดขึ้นได้อย่างรวดเร็ว กำหนดแผนฉุกเฉินรองรับกับเหตุการณ์กรณีเลวร้าย
วิเคราะห์ปัญหาต่างๆ ที่เกิดขึ้นอย่างถี่ถ้วนโดยใช้หลักของเหตุและผล
มุ่งมั่นพัฒนานำเสนอสินค้าและบริการให้ตรงกับความต้องการของผู้บริโภคเพื่อสร้างความพึงพอใจและเกิดความประทับใจสูงสุด
ปรับปรุงระบบสารสนเทศในด้านต่างๆ
เพื่อนำมาใช้ในการตัดสินใจและแก้ไขปัญหาได้อย่างทันเหตุการณ์
เพิ่มพูนทักษะและพัฒนาศักยภาพของพนักงานให้บริหารงานได้อย่างมืออาชีพ
เสริมสร้างบรรยากาศการทำงานที่ดีเพื่อให้เกิดพลังร่วมและพร้อมที่จะก้าวไปสู่ความสำเร็จร่วมกันอย่างยั่งยืนตลอดไป

ค่าตอบแทนของผู้สอบบัญชี

  3.1 ค่าตอบแทนจากการสอบบัญชี (Audit fee)

ในปี 2554 บริษัทได้จ่ายค่าตอบแทนการสอบบัญชีให้กับบริษัท เคพีเอ็มจี ภูมิไชย สอบบัญชี จำกัด
เป็นจำนวนเงินรวม 595,000.00 บาท

0.  ค่าบริการอื่น – ไม่มี